Quierschied

Quierschied (fon. Kviršid) je gradić i općina u njemačkoj saveznoj pokrajini Saarland. Nalazi se oko 13 km sjeverno od Saarbrückena. Po podacima od 31. decembra 2015. u njemu je živjelo 13.039 stanovnika. Općina Quierschied se sastoji od tri naselja: Quierschied, Fischbach-Camphausen i Göttelborn.

 Geografija 
 Klima 
Godišnja količina padavina iznosi 964 mm, što je relativno mnogo u odnosu na njemački prosjek. Po količini padavina, ovo područje spada među 20% najkišovitih područja Njemačke. Najsušniji mjesec je septembar, dok najviše padavina bude u novembru, gotovo 1,6 puta više nego u septembru. Količina padavina dosta varira u toku godine.

 Historija 
Quierscheid je prvi put spomenut 999 godine u jednoj povelji cara Otona III. U toj darovnoj povelji, car Oton III daruje biskupu Adalberta II od Metza grad Saarbrücken zajedno sa dvorcima Völklingen, Quierschied (tada sa nazivom Quirnesceit) i Warnwald.

Pretpostavlja se da je ovdje već u 15. vijeku započeto sa kopanjem i eksploatacijom uglja. Tokom tridesetogodišnjeg rata, selo je potpuno uništeno a stanovništvo raseljeno. Nakon tog rata, stanovništvo se vraća, a naselje ponovo obnavlja.

 Porijeklo imena Quierschied 
O etimologiji imena Quierschied postoje brojna nagađanja, međutim konačnog odgovora još nema. Neke od pretpostavki su:
 Sigurno je da sufiks imena schied vodi porijeklo od riječi Scheid u smislu njegovog pograničnog položaja ili vododijelnice. Međutim, moguće je i da potiče od naziva vlasništva nekog doseljenika odnosno kolonizatora po imenu Quirin ili Quirinus.
 Često se spominje i sveti Quirinus kao mogući svetac zaštitnik naselja, po kojem je i dobilo ime. Ovo mišljenje proizlazi iz naziva pod kojim je naselje spomenuto u povelji Otona III - Quirineiscet. Prezime Quirin se danas često može pronaći u Quierschiedu i okolini. Pored toga, kroz grad protiče Quirinsborn, što daje još jedan argument ovoj teoriji.
 Quierschied je možda dobio ime i po staronjemačkoj riječi quierna (mlin). Slična imena iz drugih jezika su: quern (starosaksonski), qairnus (gotski), quern (engl. ručni mlin), kvarn (švedski), guern (indogermanski teški, mlinski kamen), te bi se moglo protumačiti i kao naselje u jednoj šumi (ili pogranično mjesto) sa vodenim mlinom.

 Demografija 
DatumStanovništvo31. decembar 2005.14.41731. mart 2006.14.37030. juni 2006.14.36230. septembar 2006.14.30231. decembar 2011.13.38631. decembar 2012.13.27830. septembar 2013.13.17931. decembar 2015.13.039

 Politika 
mini|150px|Grb općine Quierschied
Općina Quierschied je reorganizirana 1974. godine u skladu sa članom 9. Zakona pokrajine Saarland o reorganizaciji općina i okruga Saarlanda (NNG). Time su u općinu Quierschied ušla naselja Fischbach, Göttelborn i Quierschied. Za općinski grb odabrani su detalji i motivi ranijih grbova Quierschieda i Fischbacha, koji uglavnom simboliziraju tradiciju kopanja uglja, brz razvoj i industrijalizaciju ovog područja te proizvodnju električne energije, iako je danas od ranije termocentrale ostao samo blok Weiher III kojeg održava firma Evonik Power Saar GmbH.

 Općinsko vijeće 
Quierschied je već desetljećima važio kao jako uporište stranke CDU u Saarlandu, pošto je većinu u općinskim vijećima uvijek imala CDU. Međutim, to se promijenilo nakon što je 24. juna 2007 godine kandidatkinja SPD-a Karin Lawall pobijedila dotadašnjeg gradonačelnika iz stranke CDU Otwina Zimmera sa 51,07% osvojenih glasova. CDU je na lokalnim izborima 2009 godine dobila 25,8% manje glasova i izgubila 9 mandata u općinskom vijeću, te tako izgubila apsolutnu većinu. Od 2009, SPD ima 14 mandata u vijeću i po prvi put od drugog svjetskog rata predstavlja većinu. Na općinskim izborima 25. maja 2014. FDP je opet izgubio svog vijećnika u općinskom vijeću, a umjesto njega jedan mandat dobila je Alternativa za Njemačku (AfD); Die Linke su izgubili dva mandata, dok su CDU i SPD svaka dobila po jedan, pa se danas općinsko vijeće sastoji iz:

 Stranka  CDU  SPD  AfD  Die Linke FDP Nezavisni  Ukupno Mandati 14  15 1 10 233 u odnosuna preth. izbore (+1)  (+1) (+1) (-2)(-1) (0)

mini|Vodeni toranj u Göttelbornu

 Privreda i infrastruktura 
 Saobraćaj 
lijevo|thumb|200px|Pogled na Quierschied sa regionalne ceste L127 iz pravca željezničke stanice. U pozadini se vidi termocentrala
Quierschied pripada saobraćajnom savezu Saarlanda. Preko Fischbachtal voza je povezan sa Saarbrückenom i Lebachom prema kojima vozovi polaze svakog sata. Do Saarbrückena se stiže za oko 10 minuta a Lebacha za oko 20 minuta. Prema Saarbrückenu, Sulzbachu i Göttelbornu saobraćaju i redovne autobusne linije.

Preko saveznog autoputa 1 (Bundesautobahn 1) (dionica Oldenburg - Saarbrücken) i saveznog autoputa 8 (Bundesautobahn 8) (Luksemburg - Salzburg) te brojnih međuregionalnih puteva, Quierschied je povezan u saobraćajnu putnu mrežu.

 Lokalne kompanije 
Quierschied je poznat kao sjedište termocentrale (Weiher III) koja je u vlasništvu firme Evonik Power Saar GmbH. Tu se proizvodi električna energija sagorijevanjem uglja i rudničkog plina. Također, šire gradsko područje koristi toplu vodu za grijanje iz ove termocentrale. Termocentrala ima kapacitet od 707 MW.

U Göttelbornu je 2004/2005. godine izgrađeno, u to vrijeme, jedno od najvećih fotoelektričnih postrojenja sa kapacitetom od 7,4 MW na površini od 165.000 m2.

 Mediji 
 Quierschieder Anzeiger
 Wochenspiegel Fischbachtal/Sulzbachtal
 Der Quierschder
 Es Käsblättsche

 Obrazovanje 
 Osnovna škola Quierschied (Grundschule Quierschied)
 Osnovna škola Fischbach-Camphausen (Grundschule Fischbach-Camphausen)
 Proširena realna škola Quierschied (Erweiterte Realschule Quierschied)
 Narodna visoka škola Quierschied (Volkshochschule Quierschied)
 Muzička škola Sulzbach-/Fischbachtal (Musikschule Sulzbach-/Fischbachtal)

 Gradovi partneri 
  Trieben, Štajerska (od 29. juna 1963)

 Poznate osobe 
 Počasni građani 
 Hermann Köhl, (12. maj 1839; - 5. novembar 1926, Saarbrücken)
 Josef Gerhardus, svećenik (27. august 1889, Herdorf an der Sieg - 19. novembar 1974, Ochtendung)
 Hans Unfricht, svećenik (3. mart 1910, Illingen - 22. septembar 1986)
 Peter Mager, političar (24. maj 1901, Quierschied - 21. decembar 1993)
 Erwin Maurer, gradonačelnik (28. novembar 1927. - 30. august 2012, Quierschied)

 Poznate osobe iz Quierschieda 
 Wolfgang Brenner, pisac i novinar
 Claus Daniel, naučnik
 Armin Hary, atletičar, svjetski rekorder i olimpijski pobjednik
 Cornelia Hoffmann-Bethscheider, političarka
 Karl Heinz Jacoby, biskup u Trieru
 Alfons Kolling, arheolog i konzervator
 Karin Lawall, političarka i gradonačelnica
 Bruno Meiser, ljekar, predsjednik Međunarodne fondacije Eurotransplant 
 Klaus Meiser, političar, gradonačelnik Quierschieda od 1991 do 1999. godine
 Günter Navky, pisac
 Simone Peter, političarka
 Bruno Simma, sudija Međunarodnog suda pravde u Haagu
 Heinz Simmet, nogometaš

 Vanjski linkovi 
 Zvanična web stranica općine Quierschied
 Eksponati iz muzeja domovine Quierschied na www.digicult-saarland.de

 Reference 

Kategorija:Gradovi u Saarlandu
*